Ružica Drechler-Bižić
<s>Ružica Drechsler- Bižić (Bosanska Dubica, 5. II. 1921 – Zagreb, 2008.), bila je jugoslavenska, hrvatska i bosanskohercegovačka arheologinja.</s>

<s>Biografija 
Osnovnu školu i gimnaziju pohađala je u Bosanskoj Dubici i Kragujevcu, gdje je 1941. maturirala.</s><s>Iste godine, zajedno s porodicom, preselila se u Beograd.</s><s>Tu je 1942. i 1943. pohađala Muzejski tečaj u Umjetničkome muzeju (danas Narodni muzej), koji je bio zamjenom za studij arheologije nakon što je tokom II. svjetskog rata studij na beogradskom Univerzitetu bio suspendovan.</s><s>Tako je uz studij arheologije postupno stjecala i znanja o muzejskoj djelatnosti.</s><s>Tek je 1945. upisala redovni studij (arheologiju) na tamošnjem Filozofskom fakultetu, gdje je 1950. diplomirala.</s><s>Posljednje dvije studijske godine primala je stipendiju Ministarstva prosvjete i kulture Bosne i Hercegovine, pa se nakon završetka studija zaposlila se u Zemaljskome muzeju u Sarajevu, gdje je 1952. postala kustos.</s><s>Preselivši se iste godine u Zagreb zaposlila se u Arheološkome muzeju, gdje je 1963. stekla muzejsko zvanje višega kustosa, i muzejskog savjetnika.</s><s>Bila je voditeljem japodske zbirke, a od 1979. do odlaska u penziju 1986. i Pretpovijesnog odjela.</s>

<s>Njen stručno-istraživački i naučni rad baziran je bio na proučavanju kultura bronzanog i željeznog doba, a prvenstveno se bavila Japodima i japodskom kulturom.</s><s>Rezultate je sublimirala u mnogobrojnim člancima, studijama, raspravama i referatima, a zaključke svojih dugogodišnjih istraživanja sažela je u radovima: Srednje bronzano doba u Lici i Bosni, Japodska kulturna grupa i Japodska grupa štampanim u IV. i V. knjizi edicije Praistorija jugoslavenskih zemalja (Sarajevo 1983., 1987.).</s><s>U njima je oslikala etnička i kulturna previranja  Japoda od početaka 11. pa sve do rimskih osvajanja u 1. stoljeću p.n.e.</s>

<s>Priznanja  
 Nagradu Pavao Ritter Vitezović, 1996. godine, za dugogodišnji rad i doprinos razvitku struke, koju dodjeljuje Hrvatsko muzejsko društvo, 
 Počasni član Hrvatskog arheološkog, 1999. god, za doprinos ugledu hrvatske arheologije i društva
 Nagrada “Don Frane Bulić” 2004. za životno djelo, koje dodjeljuje Hrvatsko arheološko društvo</s>

<s>Djela 
 Pregled preistoriskih fibula Bosne i Hercegovine”, GZM VI, Sarajevo 
 Grobovi u Donjoj Dolini”, GZM VII, Sarajevo
 Gradine u Lici.</s><s>Vojna utvrđenja i njihov značaj, Vesnik Vm, 3, Beograd
 Naselje i grobovi preistorijskih Japoda u Vrepcu.</s><s>Vjesnik Arheološkog muzeja u Zagrebu, S III, 1(1958) str. 35–60. — 
 Rezultati istraživanja japodske nekropole u Kompolju 1955 –1956. godine.</s><s>1961.</s><s>Japodske dvodelne fibule tipa Prozor”, ARR II, Zagreb
 Japodske kape i oglavlja”, VAMZ ser.</s><s>3., III, Zagreb
 Zaštitna iskopavanja pećine Golubinjača kod Kosinja, VAMZ ser.</s><s>3., IV, Zagreb
 Nekropola prahistorijskih Japoda u Prozoru kod Otočca.</s><s>Ibid., 6–7(1972–73) str. 1–54.</s><s>Latenski grob iz Trošmarije, Zagreb
 Cerovačka donja spilja.</s><s>Iskopavanja 1967. godine”, VAMZ ser.</s><s>3., IV, Zagreb
 Istraživanje tumula ranog brončanog doba u Ličkom Osiku.</s><s>1975.</s><s>Istraživanja japodskih naselja u Prozoru kod Otočca”, VAMZ ser.</s><s>3., IX, Zagreb
 Nekropola brončanog doba u pećini Bezdanjači kod Vrhovina.</s><s>1979–80
 Naseobinski objekti na nekim gradinama u Lici.</s><s>1986
 Dva zanimljiva nalaza iz japodske radionice u Prozoru</s>

<s>Izvori</s>

<s>Jugoslavenski arheolozi
Bosanskohercegovački arheolozi
Hrvatski arheolozi
Biografije, Zagreb</s>

